צ'ילדרן אוף בודום (אנגלית: Children of Bodom; מילולית: הילדים של בודום) היא להקת דת' מטאל מלודי פינית שהוקמה בשנות ה-90 של המאה ה-20, אחת הלהקות המובילות בסצנת המטאל הפופולרי באירופה. קרויה על שמם של שלושה נערים שנרצחו באגם בודום בפינלנד, בפרשת רצח שהסעירה את המדינה. נושא זה הוא מוטיב מרכזי בשירי הלהקה, אשר מתבטא בשיריה הידועים ביותר: "Lake Bodom" ("אגם בודום"), "Bodom After Midnight" ("בודום אחרי חצות") "Bodom Beach Terror" ("טרור בחוף בודום") ואחרים. צ'ילדרן אוף בודום היא אחת הלהקות העדינות והמלודיות ביותר בסצנת הבלק והדת' מטאל באירופה.